OpenLLM-France/wikimedia huggingface dataset:
# Puntius amphibius

Puntius amphibius és una espècie de peix cipriniforme de la família dels ciprínids.

## Morfologia

Els mascles poden assolir els 20 cm de longitud total.

## Distribució geogràfica

Es troba a l'Índia i a Sri Lanka.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Cuvier, G. & A. Valenciennes. 1842. Histoire naturelle des poissons. Tome seizième. Livre dix-huitième. Les Cyprinoïdes. Hist. Nat. Poiss. v. 16: i-xx + 1-472, Pls. 456-487.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pethiyagoda, R., 1991. Freshwater fishes of Sri Lanka. The Wildlife Heritage Trust of Sri Lanka, Colombo. 362 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Raül Llimós Cobos

Raül Llimós Cobos (Barcelona, 13 de juliol de 1975) és un periodista esportiu català.
Va iniciar-se a Ràdio Castelldefels, COM Ràdio i Olesa Ràdio. També va exercir com a corresponsal de l'Agencia COLPISA a Catalunya. L'any 2000 va començar a treballar a RAC 1, sent-ne cap d'esports entre 2010 i 2018 i presentador del programa Primer toc durant 15 anys. A més, va conduir el programa Ultraesports, dedicat als esports de muntanyes i fou col·laborador habitual de les retransmissions d'El Barça juga a Rac1, narrades per Joan Maria Pou. Durant anys ha publicat articles setmanalment al diari esportiu Mundo Deportivo en una columna anomenada Pais Tropical. També ha participat en algunes tertúlies esportives del programa 8 al dia de 8tv amb Josep Cuní. El 2018 va deixar la seva feina radiofònica per fer de cap comunicació de l'empresa Sports&Life i del jugador Andrés Iniesta un cop aquest va deixar el Barça i se'n va anar a jugar al Japó.

## Referències

* ↑ «Raül Llimós Cobos». Enciclopèdia de l'esport català. Barcelona: Grup Enciclopèdia Catalana.
* ↑ «Raül Llimós deixarà RAC1 al final d'aquesta temporada». Ara, 05-07-2018 [Consulta: 14 octubre 2018].
* ↑ «Raül Llimós». [Consulta: 23 febrer 2019].
* ↑ «El periodista olesà Raül Llimós promou la figura d'Andrés Iniesta arreu del món». Olesa Ràdio, 14-01-2019. Arxivat de l'original el 2019-02-24. [Consulta: 23 febrer 2019].
# Museu Nacional de Praga

El Museu Nacional de Praga (en txec:Národní muzeum) és un dels principals museus de Praga. Ocupa un edifici neorenaixentista situat al capdamunt de la plaça de Venceslau, la principal de la ciutat. El seu vestíbul central serveix també de panteó dels grans txecs.

## Història

Es va fundar el 1818 com a Museu patriòtic de Bohèmia ( Vlastenecké muzeum v Čechách). El 1848 pren el nom de Museu txec ( České muzeum), de 1854 a 1919 el de Museu Real txec ( Muzeum Království českého). L'edifici ocupat pel museu és obra de Josef Schulz, l'arquitecte del Teatre nacional de Praga, construït en la mateixa època (1885 - 1890).
Des de fa 150 anys el museu domina la plaça de Venceslau i és un símbol ineludible de la cultura i la nació txeques. L'agost de 1968, després de la Primavera de Praga, la seva façana va ser danyada pels trets dels tancs de les unitats del Pacte de Varsòvia que havien envaït Praga i prenien posició al voltant dels estudis de la Ràdio Txecoslovaca, situats no lluny d'allà.

## Enllaços externs

* Web oficial
# Arcadia (Nebraska)

Arcadia és una població dels Estats Units a l'estat de Nebraska. Segons el cens del 2000 tenia 359 habitants.

## Demografia

Segons el cens del 2000, Arcadia tenia 359 habitants, 155 habitatges, i 95 famílies. La densitat de població era de 247,5 habitants per km².
Dels 155 habitatges en un 27,1% hi vivien nens de menys de 18 anys, en un 56,8% hi vivien parelles casades, en un 2,6% dones solteres, i en un 38,1% no eren unitats familiars. En el 35,5% dels habitatges hi vivien persones soles el 24,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,04.
Per edats la població es repartia de la següent manera: un 27,9% tenia menys de 18 anys, un 5% entre 18 i 24, un 23,1% entre 25 i 44, un 17% de 45 a 60 i un 27% 65 anys o més.
L'edat mediana era de 40 anys. Per cada 100 dones de 18 o més anys hi havia 85 homes.
La renda mediana per habitatge era de 24.464 $ i la renda mediana per família de 33.750 $. Els homes tenien una renda mediana de 24.107 $ mentre que les dones 20.500 $. La renda per capita de la població era de 15.015 $. Aproximadament el 5,1% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Arcadia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Arcadia». American Fact Finder. Oficina del Cens dels Estats Units, 12-01-2010.
Viccionari
# Zvereva (cràter)

Zvereva és un cràter d'impacte en el planeta Venus de 22,9 km de diàmetre. Porta el nom de Lídia Vissariónovna Zvéreva (1890-1916), aviadora russa, i el seu nom va ser aprovat per la Unió Astronòmica Internacional el 1985.

## Referències

* ↑ «Zvereva». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Gazzola (equip ciclista)

L'equip Gazzola va ser un equip ciclista italià, de ciclisme en ruta que va competir entre 1960 i 1964.

## Principals resultats

* Milà-Vignola: Alessandro Fantini (1960)
* Giro del Ticino: Guglielmo Garello (1960), Franco Cribiori (1964)
* Volta a Luxemburg: Charly Gaul (1961)
* Coppa Sabatini: Alfredo Sabbadin (1962), Dino Bruni (1963)
* Milà-Torí: Franco Cribiori (1963)
* Giro dels Apenins: Franco Cribiori (1964)

### A les grans voltes

* Giro d'Itàlia
** 5 participacions (1960, 1961, 1962, 1963, 1964)
** 2 victòries d'etapa:
*** 1 el 1960: Arrigo Padovan
*** 1 el 1961: Charly Gaul
* Tour de França
** 1 participació (1962)
** 1 victòria d'etapa:
*** 1 el 1962: Dino Bruni
* Volta a Espanya
** 0 participacions

## Enllaços externs

* Plantilles a firstcycling.com
* Plantilles a memoire-du-cyclisme.eu
* Plantilles a cyclebase.nl
# Roca del Cucut

La Roca del Cucut és una muntanya de 472 metres que es troba al municipi de Torroja del Priorat, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Quint Opimi

Quint Opimi és el nom dels següents personatges:
* Quint Opimi (cònsol), cònsol el 154 aC
* Quint Opimi (tribú), tribú de la plebs el 75 aC
# Montserrat Caralt i Sagalés

Montserrat Caralt Sagalés (Vic, Osona, 21 de maig de 1986) és una exjugadora d'hoquei sobre patins i gestora cultural catalana.
Començà a jugar al Club Patí Folgueroles i als disset anys fitxà pel Club Patí Voltregà. Amb el club osonenc, aconseguí cinc Lligues catalanes (2003-08), quatre Campionats d'Espanya (2005-08), tres Copes de la Reina (2006-08) i una Copa d'Europa (2008). Es retirà esportivament a la meitat de la temporada 2008-09.
Llicenciada en Història de l'art i màster en Anàlisi i Gestió del Patrimoni per la Universitat Autònoma de Barcelona. es doctorà en Traducció, Llengües i Literatura (2016) per la Universitat de Vic. Treballà a la Casa Museu Verdaguer de Fogueroles i, actualment, es directora de la Fundació Miquel Martí i Pol, on hi inaugurà la nova seu a Roda de Ter.

## Palmarès
### Clubs

* 1 Lliga europea d'hoquei sobre patins femenina: 2007-08
* 5 Lligues catalanes d'hoquei sobre patins femenina: 2003-04, 2004-05, 2005-06, 2006-07, 2007-08
* 4 Campionats d'Espanya d'hoquei sobre patins femení: 2004-05, 2005-06, 2006-07, 2007-08
* 3 Copes espanyoles d'hoquei sobre patins femenina: 2006, 2007, 2008

## Referències

* ↑ «Montserrat Caralt i Sagalés». Enciclopèdia de l'esport català. Barcelona: Grup Enciclopèdia Catalana.
* ↑ Ruiz, Dolors. «Montse Caralt es doctora amb una tesi sobre la revista cultural ‘Inquietud’». Facultat d'Educació, Traducció i Ciències Humanes UVic-UCC, 02-12-2016. [Consulta: 13 setembre 2021].
* ↑ «La Fundació Miquel Martí i Pol inaugura la seva nova seu». Ara, 01-07-2019. [Consulta: 13 setembre 2021].
# Vídua violàcia

La vídua violàcia (Vidua purpurascens) és un ocell de la família dels viduids (Viduidae).

## Hàbitat i distribució

Habita sabanes àrides i arbusts, localment des del sud-oest d'Angola, Zàmbia, Kenya i Tanzània cap al sud fins sud-est de la República Democràtica del Congo, extrem nord-est de Namíbia, nord i est de Botswana, Zimbabwe (excepte les terres altes orientals) i nord-est de Sud-àfrica.

## Referències

* ↑ «Vídua violàcia». Cercaterm. TERMCAT, Centre de Terminologia. Rev. 20/02/2022(català)
# Čižatice

Čižatice és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1299.
# Ariane Mnouchkine

Ariane Mnouchkine (Boulogne-Billancourt, 3 de març de 1939) és una actriu, pedagoga i directora de teatre i cinema francesa que el 1964 va fundar el Teatre del Sol. És una de les desenvolupadores i representants més destacades en els darrers temps del teatre físic, del teatre intercultural i de la direcció escènica, segons la concepció actual del teatre, a la qual supera la seva subordinació exclusiva al text teatral.
El seu mètode de treball es basa en la creació col·lectiva. Així, ella no distribueix mai els papers entre els actors, per exemple. Dona molta importància a l'escenografia i l'expressió corporal, i tracta la veu a la manera del teatre oriental. Lluny del naturalisme, per a ella el teatre ha de semblar el més teatral possible. Apareix sempre a l'inici i al final de cada obra de teatre. Ha presentat sovint obres amb textos occidentals, clàssics, com Molière, o actuals, com Hélène Cixous, amb posades en escena que poden fer pensar en elements del teatre indi, japonès o asiàtic en general, especialment del kabuki. D'obra fortament política, considera clau la relació entre teatre i societat.
Per exemple, el 1970, amb el Théâtre du Soleil van presentar 1789 en una mena de festa política i teatral, la revolució francesa vista des del punt de vista de les classes baixes. El seu Teatre del Sol va associar-se amb el Grup d'Informació Presó, d'Hélène Cixous i Michel Foucault, i junts van muntar espectacles a presons, que sovint van acabar amb càrregues policials. El 1971 va ser una de les signants del Manifest de les 343 putes i el 1995 va fer una vaga de fam contra les massacres de Bòsnia i Hercegovina.
El 2011 és guardonat amb la Medalla Goethe.

## Premis i nominacions
### Nominacions

* 1965: Oscar al millor guió original per L'home de Rio
* 1978: Palma d'Or per Molière
* 1979: César a la millor pel·lícula per Molière
* 1978: César al millor director per Molière
* 2011ː Medalla Goethe

## Bibliografia

* Ariane Mnouchkine, Josette Féral, Rencontres avec Ariane Mnouchkine, editorial XYZ, 1995. ISBN 9782892611380 (francès)

## Referències

* ↑ La representació teatral, Editorial UOC, 2011. ISBN 9788497883115 (català)
* ↑ Xavier Fàbregas, Els orígens del drama contemporani, edicions 69, 1995. ISBN 9788429740455 (català)
* ↑ «La medalla Goethe, per a Le Carré, Mnouchkine i Michnik». Diari ARA, 28-08-2011 [Consulta: 2 juliol 2016].
# Príklon

Príklon (en rus: Приклон) és un poble de l'óblast de Vladímir, a Rússia, segons el cens del 2010 tenia 445 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Moraleja (Càceres)

Moraleja és un municipi de la província de Càceres a la comunitat autònoma d'Extremadura. Està situat a la comarca de Vegas del Alagón, a 70 km de Càceres. Té una superfície de 147,6 km² i una població de 7919 habitants (cens de 2007). Limita amb Perales del Puerto al nord, Cilleros a l'oest, Zarza la Mayor al sud-oest, Cachorrilla i Pescueza al sud-est, Gata al nord-est, Huélaga, Casas de Don Gómez i Casillas de Coria a l'est.

## Demografia

Evolució demogràfica de Moraleja entre 1900 i 2007 :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 |
| 1978 | 1968 | 1978 | 2434 | 3103 | 4018 | 8248 | 7023 | 7409 | 7915 |
| 1996 | 1999 | 2001 | 2002 | 2003 | 2004 | 2005 | 2006 | 2007 |
| 8273 | 8161 | 7903 | 8095 | 7793 | 7916 | 7984 | 7904 | 7919 |

## Enllaços externs

* Ajuntament de Moraleja
# (3362) Khufu

(3362) Khufu és un asteroide pertanyent als asteroide Aton descobert per R. Scott Dunbar i Maria Antonella Barucci des de l'observatori del Monte Palomar, als Estats Units d'Amèrica el 30 d'agost de 1984.

## Designació i nom

Khufu va ser designat inicialment com 1984 QA. Posteriorment, en 1986, està nomenat en honor del faraó de l'Antic Egipte Kheops.

## Característiques orbitals

Khufu està situat a una distància mitjana del Sol de 0,9895 ua, podent apropar-se fins a 0,5259 ua i allunyar-se'n fins a 1,453 ua. Té una inclinació orbital de 9,917 graus i una excentricitat de 0,4685. Triga a completar una òrbita al voltant del Sol 359,5 dies.
Khufu és un asteroide proper a la Terra que forma part del grup dels asteroides potencialment perillosos.

## Característiques físiques

La magnitud absoluta de Khufu és 18,3. Té un diàmetre de 0,7 km i una albedo estimada de 0,21.

## Vegeu també

* Cos menor del sistema solar

## Referències

* 1 2 Afirmat a: JPL Small-Body Database.
* 1 2 3 4 5 6 7 8 9 10 11 12 13 «JPL Small-Body Database». [Consulta: 5 novembre 2023].
* ↑ URL de la referència: https://minorplanetcenter.net/cgi-bin/showcitation.cgi?num=3362. Data de consulta: 7 abril 2019.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3362.
* ↑ «Nous noms de planetes menors» (en anglès).
* 1 2 «Dades de l'asteroide (3362) Khufu pel JPL» (en anglès).
# Goni

* Per la localitat de l'Uruguai vegeu Goni (Uruguai)
Goni (en sard, Goni) és un municipi italià, dins de la Província de Sardenya del Sud. L'any 2007 tenia 556 habitants. Es troba a la regió de Sarrabus-Gerrei. Limita amb els municipis de Ballao, Escalaplano, Orroli, Silius i Siurgus Donigala. Al seu territori hi ha el complex arqueològic de Pranu Muttedu.

## Administració

Llista d'alcaldes :
| Període | Identitat | Partit |
| 2006- | Armando Delussu | Llista cívica |
# Román Fernando Martínez

Román Fernando Martínez (Morón (Buenos Aires), Argentina, 27 de març de 1983) és un futbolista argentí que juga com a centrecampista al Reial Club Deportiu Espanyol de Barcelona.
Va iniciar la seva carrera professional com a futbolista en el Deportivo Morón l'any 2000. Tres anys més tard, va traslladar-se a l'Arsenal de Sarandí. No obstant això, a causa que no podia demostrar les seves facultats com a futbolista, va optar per passar-se al Tigre l'any 2006. En aquest equip, el jugador va començar-se a destacar i va esdevenir una de les màximes figures de l'equio i del campionat. Al maig de 2008, el director tècnic de la selecció de futbol de l'Argentina, Alfio Basile, va elogiar el seu estil de joc i va dir que el tindria en compte per a les properes convocatòries. El juliol de 2008, fitxa pel RCD Espanyol, començant així una nova etapa com a jugador fora del continent americà.
# Psittacara

Psittacara és un gènere d'ocells de la família dels psitàcids que habita zones forestals més o menys tancades de l'àrea Neotropical.
La major part tenen un color predominantment verd, encara que alguns són grocs o taronja. Són ocells socials que a la natura es veuen en grups.

## Llista d'espècies

Tradicionalment incloses al gènere Aratinga van ser separades d'ell arran els treballs de Remsen et col, 2013. Es classifica en 12 espècies:
* aratinga capblava (Psittacara acuticaudatus).
* aratinga verda (Psittacara holochlorus).
* aratinga de Guadalupe (Psittacara labati). Extinta.
* aratinga gorja-roja (Psittacara rubritorquis).
* aratinga de Wagler (Psittacara wagleri).
* aratinga andina (Psittacara frontatus).
* aratinga mitrada (Psittacara mitratus).
* aratinga de màscara roja (Psittacara erythrogenys).
* aratinga de Finsch (Psittacara finschi).
* aratinga ullblanca (Psittacara leucophthalmus).
* aratinga de Cuba (Psittacara euops).
* aratinga de la Hispaniola (Psittacara chloropterus).

## Referències

* ↑ J. V. REMSEN, JR., ERIN E. SCHIRTZINGER, ANNA FERRARONI, LUÍS FÁBIO SILVEIRA et TIMOTHY F. WRIGHT. DNA-sequence data require revision of the parrot genus Aratinga (Aves: Psittacidae). Zootaxa 3641 (3): 296–300. 2013
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Mus musculoides

Mus musculoides és una espècie de mamífer rosegador de la família dels múrids. Viu a Benín, Burkina Faso, el Camerun, el Congo, Costa d'Ivori, Guinea Equatorial, el Gabon, Gàmbia, Ghana, Guinea, Libèria, Mali, Nigèria, el Senegal, Sierra Leone i Togo. Els seus hàbitats naturals són les sabanes i els herbassars. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, musculoides, significa 'semblant a un ratolinet' en llatí.

## Referències

* ↑ Child, M. F.; Monadjem, A. Mus musculoides. UICN 2016. Llista Vermella d'espècies amenaçades de la UICN, edició 2016, consultada el 12 març 2018.
* ↑ Entrada «Mus» d'Animalia (en anglès).
# Windows 98

El Windows 98 (anomenat Memphis durant el desenvolupament) és un sistema operatiu gràfic publicat el 15 de juny de 1998 per Microsoft Corporation.
Aquest nou sistema és essencialment una actualització del Windows 95, i com aquesta versió és un producte híbrid entre els 16-bits i els 32-bits. Algunes de les millores van ser un millor suport pel AGP, controladors pel maquinari USB i suport per múltiples monitors.
Seguint el camí de les últimes actualitzacions del Windows 95 aquest va continuar amb la integració de l'Internet Explorer amb la IGU de Windows (aquesta funcionalitat és anomenada Active Desktop (Escriptori Actiu).

## Segona Edició

El Windows 98 Segona Edició (també anomenat Windows 98 SE) va ser publicat el 10 de juny de 1999. Aquesta versió incorporava algunes millores en vers l'anterior, importants correccions, l'actualització de l'Internet Explorer 4 per la següent versió (que era més ràpid i lleuger), suport per DVD i el Netmeeting 3. Una altra de les millores fou la possibilitat de compartir l'accés a internet entre diversos ordinadors.

## Següent versió

La següent versió del Windows fou el Windows Me.

## Vegeu també

* Microsoft
* Microsoft Windows
* Traducció de programari al català

## Referències

* ↑ Microsoft. «How 16-Bit and 32-Bit Programs Multitask in Windows 95». Support, 15-11-2006. [Consulta: 25 maig 2015].

## Per a més informació

* Davis, Fred; Crosby, Kip. The Windows 98 Bible. Berkeley, California: Peachpit Press, 1998. ISBN 0-201-69690-8.

## Enllaços externs

* "Windows 98." – Microsoft (Archive)
* GUIdebook: Windows 98 Gallery – A website dedicated to preserving and showcasing Graphical User Interfaces
# 14 segments

El visualitzador de 14 segments són un tipus de visualitzador que permet mostrar els caràcters alfanumèrics, cosa més difícil en els visualitzadors de 7 segments Existeixen igualment visualitzador de 16 segments, que difereixen dels de 14 segments en què els segments superior i inferior s'han separat en dos, oferint així més amples possibilitats de visualització. Són sovint presents sobre els sistemes embarcats, els magnetoscopis, els autoràdios, els forns a microones i els lectors DVD.

## Vegeu també

* Visualitzador de set segments
* Visualitzador fluorescent de buit

## Referències

* "DL-3422 4-digit 22-segment alphanumeric Intelligent Display™ preliminary data sheet". Litronix 1982 Optoelectronics Catalog. p. 82.
* "Seven Segment Displays Arxivat 2012-01-05 a Wayback Machine.". Retrieved 2012-11-14.
* Elektrotechnik Tabellen Kommunikationselektronik (3rd ed.). Braunschweig, Germany: Westermann. 1999. p. 110. ISBN 3142250379.
* RCA NUMITRON Display Devices". Electronic Design. Hayden. 22 (12): 163. June 7, 1974.
* Elektrotechnik Tabellen Kommunikationselektronik (3rd ed.). Braunschweig, Germany: Westermann. 1999. p. 110. ISBN 3142250379.
* Warren O. Rogers, Power Plant Signalling System, Power and the Engineer, Vol. 32, No. 5 (Feb. 1, 1910); pages 204-206.
* E. H. Clark, Evolution of the Call-Indicator System, Bell Laboratories Record, Vol 8, No. 5 (December 1929); pages 171-173
* Maxim Integrated. "Driving 7-Segment Displays". 2004.
* Downie, Neil A. (2003). Ink Sandwiches, Electric Worms and 37 Other Experiments for Saturday Science. Johns Hopkins University Press. p. 271.
Viccionari
# Goni (Uruguai)

Goni, també coneguda com a Goní, és una entitat de població de l'Uruguai, ubicada al nord-oest del departament de Florida, limítrof amb Flores. Té una població aproximada de 150 habitants, segons les dades del cens del 2004.
Es troba a 99 metres sobre el nivell del mar.

## Referències

* 1 2 (anglès) Mapa, localització, clima i altres dades
# Relíquia (desambiguació)

« Relíquia» té aquests significats:
* Biologia:
** Relíquia (botànica): planta relicta
** Relíquia (biologia): també fòssil vivent o una espècie que no ha evolucionat gaire.
* Religió:
** Relíquia: en la litúrgia catòlica dit de les restes venerables de sants

## Vegeu també

* Relicte
# Windows Server 2012

Windows Server 2012, anomenat "Windows Server 8" com a nom en clau, és la sisena versió de Microsoft Windows per a servidors. És la versió per a servidors de Windows 8, i és el sistema posterior a Windows Server 2008 R2. Windows Server 2012 va ser alliberat el 4 de setembre del 2012. Aquest sistema no té suport per a ordinadors amb processadors Intel Itanium i té 4 versions. S'han afegit o millorat característiques del seu sistema anterior, el Windows Server 2008 R2, com per exemple, una nova versió del Administrador de Tasques del Windows, y és presenta un nou sistema d'arxius: ReFS.

## Referències

* ↑ Foley, Mary Jo. «Windows Server "8" officially dubbed Windows Server 2012». ZDNet. CBS Interactive, 17-04-2012. [Consulta: 17 abril 2012].
* ↑ Foley, Mary Jo. «Microsoft pulls the plug on future Itanium support». ZDNet. CBS Interactive, 05-04-2010. [Consulta: 22 abril 2017].
# 233

El 233 (CCXXXIII) fou un any comú començat en dimarts del calendari julià.

## Esdeveniments

* Alexandre Sever celebra un triomf a Roma per commemorar la seva «victòria» sobre els perses.

## Naixements

* Chen Shou, historiador xinès, autor dels Registres dels Tres Regnes (m. el 297).

## Referències

* ↑ Hoh, A. «An Illustrated Book of the Story of Three Kingdoms» (en anglès). Biblioteca del Congrés dels Estats Units, 28 desembre 2016. [Consulta: 20 desembre 2022].